
17 Δεκεμβρίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 5674 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Ανανέωση θητείας ανάθεσης καθηκόντων του 
Επιθεωρητή Δημοσίων Έργων, Σεραφείμ ΚΟΥΤ- 
ΣΟΥΜΠΑ. 

2 Απαγόρευση αλιείας και εκφόρτωσης του είδους 
ξιφίας Μεσογείου (ΧίρΜθ5 9ΐ3δίυ5_5\Λ/0) με πα- 
ρασυρόμενα παραγάδια αφρού (Είϋ). 

3 Διαδικασία και δικαιολογητικά για την έναρξη 
λειτουργίας των εφεδρικών σταθμών ηλεκτρο¬ 
παραγωγής. 


ΑΠΟΦΑΣΕΙΣ 

Αριθμ. 3855 _ (1) 

Ανανέωση θητείας ανάθεσης καθηκόντων του 

Επιθεωρητή Δημοσίων Έργων, Σεραφείμ ΚΟΥΤ¬ 
ΣΟΥΜΠΑ. 

ΟΙ ΥΠΟΥΡΓΟΙ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ ΚΑΙ ΑΝΘΡΩΠΙΝΩΝ 

ΔΙΚΑΙΩΜΑΤΩΝ - ΟΙΚΟΝΟΜΙΚΩΝ 

Έχοντας υπόψη: 

Τις διατάξεις: 

1) Του άρθρου 179 του ν. 4412/2016 (ΦΕΚ ΑΊ 47) «Δη¬ 
μόσιες Συμβάσεις Έργων, Προμηθειών και Υπηρεσιών», 
όπως ισχύει. 

2) Του ν. 2690/1999 (ΦΕΚ Α' 45) «Κύρωση Κώδικα Δι¬ 
οικητικής Διαδικασίας και άλλες διατάξεις» όπως έχουν 
τροποποιηθεί και ισχύουν. 

3) Των άρθρων 50 και 51 του π.δ. 63/2005 (ΦΕΚ Α' 98) 
«Κωδικοποίηση της Νομοθεσίας για την Κυβέρνηση και 
τα Κυβερνητικά Όργανα» όπως ισχύουν. 

4) Των άρθρων 6,7 και 8 του ν. 4320/2015 (ΦΕΚΑ729) 
«Ρυθμίσεις για τη λήψη άμεσων μέτρων για την αντι¬ 
μετώπιση της ανθρωπιστικής κρίσης, την οργάνωση 
της Κυβέρνησης και των κυβερνητικών οργάνων και 
λοιπές διατάξεις». 


5) Της Υ5/2015(ΦΕΚ Β'204) απόφασης του Πρωθυ¬ 
πουργού «Σύσταση θέσεων Αναπληρωτών Υπουργών 
και Υφυπουργών». 

6) Του π.δ. 71/2015 (ΦΕΚ Α' 114) «Μεταφορά της Γενι¬ 
κής Γραμματείας για την Καταπολέμηση της Διαφθοράς 
στο Υπουργείο Δικαιοσύνης, Διαφάνειας και Ανθρωπί¬ 
νων Δικαιωμάτων». 

7) Του π.δ. 73/2015 (ΦΕΚ Α' 116) «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών». 

8) Τουπ.δ. 142/2017(ΦΕΚΑ' 181) «Οργανισμός Υπουρ¬ 
γείου Οικονομικών». 

9) Της Υ30/2015 (ΦΕΚΒ' 2183) απόφασηςτου Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Δικαιοσύνης, Διαφάνειας και Ανθρωπίνων Δι¬ 
καιωμάτων Δημήτριο Παπαγγελόπουλο». 

10) Του π.δ. 123/2016 (ΦΕΚΑ' 208) «Ανασύσταση και 
μετονομασία του Υπουργείου Διοικητικής Μεταρρύθ¬ 
μισης και Ηλεκτρονικής Διακυβέρνησης, ανασύστα¬ 
ση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 
Πολιτικής, Τηλεπικοινωνιών και Ενημέρωσης, μετονο¬ 
μασία Υπουργείων Εσωτερικών και Διοικητικής Ανασυ¬ 
γκρότησης, Οικονομίας, Ανάπτυξης και Τουρισμού και 
Υποδομών, Μεταφορών και Δικτύων». 

11) Του π.δ. 125/2016 (ΦΕΚ Α' 210) «Διορισμός Υπουρ¬ 
γών, Αναπληρωτών Υπουργών και Υφυπουργών». 

12) Του άρθρου 21 του π.δ. 96/2017 (ΦΕΚ Α' 136) 
«Οργανισμός Υπουργείου Δικαιοσύνης, Διαφάνειας και 
Ανθρωπίνων Δικαιωμάτων», και του π.δ. 142/2017 (ΦΕΚ 
Α' 181) «Οργανισμός Υπουργείου Οικονομικών», όπως 
ισχύουν. 

13) Της αριθμ. 538/02-05-2018 (ΦΕΚ ΥΟΔΔ 259) 
απόφασης του Πρωθυπουργού και του αρμόδιου Αν. 
Υπουργού Δικαιοσύνης Διαφάνειας και Ανθρωπίνων 
Δικαιωμάτων «Διορισμός Γενικής Γραμματέως για την 
Καταπολέμηση της Διαφθοράς». 

14) Της αριθμ. Δ16α/09/360/ΑΦ/2-9-2013 κοινής 
υπουργικής απόφασης του Υπουργού Υποδομών, Με¬ 
ταφορών και Δικτύων και του Υπουργού Οικονομικών, 
που δημοσιεύτηκε στο ΦΕΚ 2265/τ. Β'/12-09-2013, περί 
ανάθεσης καθηκόντων με πενταετή θητεία στον Επιθεω- 

Τεύχος Β'5674/17.12.2018 


ρητή Δημοσίων Έργων Σεραφείμ ΚΟΥΤΣΟΥΜΠΑ, Διπλω¬ 
ματούχο Αγρονόμο Τοπογράφο Μηχανικό με Α'βαθμό, 
υπάλληλο του Υπουργείου Οικονομικών. 

15) Του αριθμ. 410/26-09-2013 εγγράφου του ΣΕΔΕ, 
αναφορικά με την ανάληψη καθηκόντων ως Επιθεωρη¬ 
τή Δημοσίων Έργων του Σεραφείμ ΚΟΥΤΣΟΥΜΠΑ του 
Νικολάου στις 26-09-2013. 

16) Της αριθμ. 515/30-07-2018 αίτησης του Επιθεω¬ 
ρητή Δημοσίων Έργων Σεραφείμ ΚΟΥΤΣΟΥΜΠΑ για την 
ανανέωση της θητείας του στην ανάθεση καθηκόντων 
Επιθεωρητή Δ.Ε. στο ΣΕΔΕ. 

17) Του αρ. 515/31 -07-2018 εγγράφου του Εποπτικού 
Συμβουλίου του Σώματος Επιθεωρητών Δημοσίων Έρ¬ 
γων (Σ.Ε.Δ.Ε.), με το οποίο κρίνεται απαραίτητη η ανα¬ 
νέωση της θητείας του Επιθεωρητού Δημοσίων Έργων 
Σεραφείμ ΚΟΥΤΣΟΥΜΠΑ του Νικολάου. 

Το γεγονός ότι από τις διατάξεις αυτής της απόφασης 
δεν προκαλείται ουδεμία πρόσθετη δαπάνη σε βάρος 
του Κρατικού Προϋπολογισμού, αποφασίζουμε: 

Την ανανέωση για πέντε (5) έτη της θητείας ανάθεσης 
καθηκόντων στον Επιθεωρητή Δημοσίων Έργων Σερα¬ 
φείμ ΚΟΥΤΣΟΥΜΠΑ του Νικολάου, με ΑΔΤ Μ070094, 
υπαλλήλου με Α' βαθμό, του κλάδου ΠΕ Μηχανικών, 
του Υπουργείου Οικονομικών, στο Σώμα Επιθεωρητών 
Δημοσίων Έργων, από τις 27-09-2018. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Δεκεμβρίου 2018 
Οι Υπουργοί 

Αναπληρωτής Υπουργός 

Δικαιοσύνης, Διαφάνειας και 

Ανθρωπίνων Δικαιωμάτων Οικονομικών 

ΔΗΜΗΤΡΙΟΣ ΠΑΠΑΓΓΕΛΟΠΟΥΛΟΣ ΕΥΚΛΕΙΔΗΣ ΤΣΑΚΑΛΩΤΟΣ 


Αριθμ. 3265/160504 (2) 

Απαγόρευση αλιείας και εκφόρτωσηςτου είδους 
ξιφίας Μεσογείου (ΧίρΙιί35 9ΐ3άϊυ5_5\Λ/0) με πα- 
ρασυρόμενα παραγάδια αφρού (Ι_Ι_0). 

Ο ΥΠΟΥΡΓΟΣ ΚΑΙ Η ΥΦΥΠΟΥΡΓΟΣ 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

Ι.Τις διατάξεις 

α)Τηςπαρ. 1 του άρθρου 2 καιτηςπερ. δ' τηςπαρ. 1 
του άρθρου 3 της Συνθήκης για τη Λειτουργία της Ευ¬ 
ρωπαϊκής Ένωσης. 

β)Του Κανονισμού (ΕΕ) αριθμ. 1380/2013 του Ευρωπα¬ 
ϊκού Κοινοβουλίου και του Συμβουλίου, της 11 ης Δεκεμ¬ 
βρίου 2013, «σχετικά με την Κοινή Αλιευτική Πολιτική, 
την τροποποίηση των κανονισμών του Συμβουλίου (ΕΚ) 
αριθμ. 1954/2003 και (ΕΚ) αριθμ. 1224/2009 και την κα¬ 
τάργηση των κανονισμών του Συμβουλίου (ΕΚ) αριθμ. 
2371/2002 και (ΕΚ) αριθμ. 639/2004 και της απόφασης 
2004/585/ΕΚ του Συμβουλίου» (ΕΕ I 354, 28.12.2013, 
ο. 22), όπως ισχύει. 


γ) Της παραγράφου 5 του άρθρου 10 του ν.δ. 420/1970 
«Αλιευτικός Κώδικας» (Α' 27), όπως το άρθρο 10 αντικα- 
ταστάθηκε με την παρ. 2 του άρθρου 3 του ν. 1740/1987 
«Αξιοποίηση και προστασία κοραλλιογενών σχηματι¬ 
σμών ιχθυοτρόφων υδάτων, υδατοκαλλιεργειών και άλ¬ 
λες διατάξεις» (Α' 221), και τροποποιήθηκε με την παρ. 1 
του άρθρου 9 του ν. 2040/1992 «Ρύθμιση θεμάτων αρμο¬ 
διότητας Υπουργείου Γεωργίας και νομικών προσώπων 
εποπτείαςτου και άλλες διατάξεις» (Α' 70). 

δ) Τ ης παρ. 2 του άρθρου 9 του ν. 2732/1999 «Διεπαγ- 
γελματικές Οργανώσεις και ρύθμιση θεμάτων αρμοδιό¬ 
τητας του Υπουργείου Γεωργίας» (Α' 154). 

ε) Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα» (ΦΕΚ 98Α'), όπως ισχύει. 

στ) Του π.δ. 97/2017 «Οργανισμός του Υπουργείου 
Αγροτικής Ανάπτυξης και Τροφίμων» (Α' 138), όπως 
ισχύει. 

ζ)Του π.δ. 88/2018 «Διορισμός Υπουργών, Αναπληρω¬ 
τών Υπουργών και Υφυπουργών» (Α' 160). 

η) Της αριθμ. Υ2/22-09-2015 απόφασης του Πρωθυ¬ 
πουργού «Σύσταση θέσεων Αναπληρωτών Υπουργών 
και Υφυπουργών» (Β' 2076). 

θ) Των άρθρων 11,12,13,14 του ν.δ. 420/1970 «Αλιευ¬ 
τικός Κώδιξ» (Α' 27), όπως το άρθρο 11 αντικαταστάθηκε 
με την παράγραφο 2 του άρθρου 9 του ν. 2040/1992 
«Ρύθμιση θεμάτων αρμοδιότητας Υπουργείου Γεωργίας 
και νομικών προσώπων εποπτείας του και άλλες διατά¬ 
ξεις» (Α' 70), και των άρθρων 48 και 49 του ν. 2538/1997 
(Α' 242) «Τροποποίηση της κείμενης νομοθεσίας για τα 
γεωργικά φάρμακα και κτηνιατρικά φάρμακα, ρύθμιση 
χρεών συνεταιριστικών οργανώσεων και άλλες διατά¬ 
ξεις» σχετικά με το εθνικό κυρωτικό σύστημα τομέα 
αλιείας. 

ι) Της αριθμ. 3866/78486/14-7-2015 απόφασης «Συ¬ 
μπληρωματικά μέτρα εφαρμογής των ενωσιακών δια¬ 
τάξεων του συστήματος επιβολής μορίων για σοβαρές 
παραβάσεις στον τομέα της αλιείας» (Β' 1587). 

ια) Της αριθμ. 2429/119958/6-9-2018 απόφασης του 
Πρωθυπουργού και Υπουργού ΑΑΤ «Ανάθεση αρμοδι¬ 
οτήτων στην Υφυπουργό ΑΑΤ Ολυμπία Τελιγιορίδου» 
(Β' 3901). 

2. Το αριθμ. 3067/16-11 -2018 Ενημερωτικό Σημείωμα 
του Γραφείου Υφυπουργού Αγροτικής Ανάπτυξης και 
Τροφίμων. 

3. Την ανάγκη λήψης έκτακτων εθνικών μέτρων για την 
αλιεία ξιφία Μεσογείου (ΧίρΙτίθε 9ΐ3άίυ5), με το αλιευτικό 
εργαλείο παρασυρόμενα παραγάδια αφρού (ΕΕϋ). 

4. Την γνωμοδότηση του Συμβουλίου Αλιείας, όπως 
διατυπώνεται στο πρακτικό της αριθμ. 274/27-11-2018 
Συνεδρίασης. 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

1. Απαγορεύεται έως 31-12-2018 η χρήση του αλι¬ 
ευτικού εργαλείου παρασυρόμενα παραγάδια αφρού 
(ΙΕϋ), για στοχευμένη αλιεία του είδους ξιφίας Μεσογεί¬ 
ου (Χίράί35 9ΐ3άίυ5- 5\Λ/0) και η εκφόρτωση αυτού, από 
σκάφη ελληνικής σημαίας. 








Τεύχος Β' 5674/17.12.2018 

2. Για τους παραβάτες της παρούσας εφαρμόζονται 
οι διατάξεις του άρθρου 11 του ν.δ. 420/1970 (Α' 27), 
όπως αντικαταστάθηκε με την παρ. 3 του άρθρου 3 του 
ν. 1740/1987 (Α' 221) και την παρ. 2 του άρθρου 9 του 
ν. 2040/1992 (Α' 70) και τροποποιήθηκε με την παρ. 2 
του άρθρου 8 του ν. 2332/1995 (Α' 181), και της από¬ 
φασης ΥπΑΑΤ αριθμ. 3866/78486/14-7-2015 (Β' 1587) 
«Συμπληρωματικά μέτρα εφαρμογής των ενωσιακών 
διατάξεων του συστήματος επιβολής μορίων για σοβα¬ 
ρές παραβάσεις στον τομέα της αλιείας». 

Η παρούσα απόφαση ισχύει από την δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Δεκεμβρίου 2018 
Ο Υπουργός Η Υφυπουργός 

ΣΤΑΥΡΟΣ ΑΡΑΧΩΒΙΤΗΣ ΟΛΥΜΠΙΑ ΤΕΛΙΓΙΟΡΙΔΟΥ 


Αριθμ. ΥΠΕΝ/Δ Η Ε/89 003/443 (3) 

Διαδικασία και δικαιολογητικά για την έναρξη 
λειτουργίας των εφεδρικών σταθμών ηλεκτρο¬ 
παραγωγής. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη: 

Ι.Τις διατάξεις του άρ. 90 του «Κώδικα Νομοθεσίας 
για την Κυβέρνηση και τα Κυβερνητικά Όργανα» που 
κυρώθηκε με το άρθρο πρώτο του π.δ. 63/2005 «Κω¬ 
δικοποίηση της Νομοθεσίας για την Κυβέρνηση και τα 
Κυβερνητικά Όργανα» (ΦΕΚ 98/Α722-04-2005). 

2. Τοπ.δ. 132/2017 «Οργανισμός Υπουργείου Περιβάλ¬ 
λοντος και Ενέργειας» (ΦΕΚ 160/Α730-10-2017). 

3. Το π.δ. 70/2015 «Ανασύσταση των Υπουργείων Πο¬ 
λιτισμού και Αθλητισμού, Υποδομών, Μεταφορών και Δι¬ 
κτύων, Αγροτικής Ανάπτυξης και Τροφίμων, Ανασύσταση 
του Υπουργείου Ναυτιλίας και Αιγαίου και μετονομασία 
του σε Υπουργείο Ναυτιλίας και Νησιωτικής Πολιτικής, 
Μετονομασία του Υπουργείου Πολιτισμού, Παιδείας και 
Θρησκευμάτων σε Υπουργείο Παιδείας, Έρευνας και 
Θρησκευμάτων, του Υπουργείου Οικονομίας, Υποδο¬ 
μών, Ναυτιλίας καιΤουρισμού σε Υπουργείο Οικονομίας, 
Ανάπτυξης καιΤουρισμού και του Υπουργείου Παραγω¬ 
γικής Ανασυγκρότησης, Περιβάλλοντος και Ενέργειας 
σε Υπουργείο Περιβάλλοντος και Ενέργειας, Μεταφορά 
Γενικής Γραμματείας Βιομηχανίας στο Υπουργείο Οικο¬ 
νομίας, Ανάπτυξης καιΤουρισμού» (ΦΕΚ 114/Α72015). 

4. Το π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (ΦΕΚ 210/Α72016). 

5. Τον ν. 2244/1994 (ΦΕΚ 168/Α707-10-1994) «Ρύθμιση 
θεμάτων ηλεκτροπαραγωγής από ανανεώσιμες πηγές 


ενέργειας, από συμβατικά καύσιμα και άλλες διατάξεις», 
όπως τροποποιήθηκε και ισχύει και ιδίως το άρ. 3Α και 
το άρ. 5 παρ. 1 αυτού. 

6. Το ν. 2773/1999 (ΦΕΚ 286/Α722-12-1999) «Απελευ¬ 
θέρωση της αγοράς Ηλεκτρικής Ενέργειας - Ρύθμιση θε¬ 
μάτων ενεργειακής πολιτικής και λοιπές διατάξεις», όπως 
τροποποιήθηκε και ισχύει, και ιδίωςτο άρ. 10 παρ. 1 α και 
το άρ. 41 αυτού. 

7. Τον ν. 2647/1998 «Μεταβίβαση αρμοδιοτήτων στις 
Περιφέρειες και την Αυτοδιοίκηση και άλλες διατάξεις» 
(ΦΕΚ 237/Α722-10-1998) 

δ.Τονν. 4001/2011 (ΦΕΚ 179/Α722-08-2011) «Για τη 
λειτουργία Ενεργειακών Αγορών, Ηλεκτρισμού και Φυ¬ 
σικού Αερίου, για Έρευνα, Παραγωγή και δίκτυα μετα¬ 
φοράς Υδρογονανθράκων και άλλες ρυθμίσεις». 

9. Τον ν. 4014/2011 (ΦΕΚ 209/Α721-11-2011) «Περι¬ 
βαλλοντική αδειοδότηση έργων και δραστηριοτήτων, 
ρύθμιση αυθαιρέτων σε συνάρτηση με δημιουργία πε¬ 
ριβαλλοντικού ισοζυγίου και άλλες διατάξεις αρμοδιό¬ 
τητας Υπουργείου Περιβάλλοντος». 

10. Τον ν. 3468/2006 (ΦΕΚ 129/Α727-06-2006) «Παρα¬ 
γωγή ηλεκτρικής ενέργειας από ανανεώσιμες πηγές» και 
ιδίως το άρ. 24 στοιχείο Γ και το άρ. 28, παρ. 1 δ αυτού. 

11. Τον ν. 4442/2016 (ΦΕΚ 230/Α707-12-2016), «Νέο 
θεσμικό πλαίσιο για την άσκηση οικονομικής δραστηρι¬ 
ότητας και άλλες διατάξεις» και ιδίωςτο άρθρο 5 αυτού. 

12. Τον ν. 4549/2018 (ΦΕΚ 105/Α714-06-2018) «Δια¬ 
τάξεις για την ολοκλήρωση της Συμφωνίας Δημοσιονο¬ 
μικών Στόχων [...]» και ιδίωςτο άρθρο 76 παρ. 10 αυτού. 

13. Τις υπουργικές αποφάσεις Δ6/Φ1/οικ.8295/ 
19-04-1995 (ΦΕΚ 385/Β71995) και Δ5/ΗΛ/Γ/Φ6/ 
οικ.25131/07-12-2009 (ΦΕΚ 2442/Β72009). 

14. Το γεγονός ότι από τις διατάξεις της παρούσας δεν 
προκαλείται δαπάνη στον κρατικό προϋπολογισμό, απο¬ 
φασίζουμε: 

Με σκοπό την έναρξη λειτουργίας εφεδρικών σταθ¬ 
μών ηλεκτροπαραγωγής, οι φορείς αυτών, κατόπιν της 
προβλεπόμενης από τους ν. 2773/1999 και ν. 3468/2006 
εξαίρεσης από την άδεια παραγωγής εφεδρικού σταθ¬ 
μού ηλεκτροπαραγωγής, υποβάλλουν στην αδειοδοτού- 
σα αρχή Υπεύθυνη Δήλωση του ν. 1599/1986, η οποία 
επέχει θέση Γνωστοποίησης του άρ. 5 του ν. 4442/2016 
και έχει τη μορφή που προβλέπεται στο ΠΑΡΑΡΤΗΜΑ I, 
το οποίο αποτελεί αναπόσπαστο μέρος της παρούσης. 

Αναπόσπαστο μέρος της Υπεύθυνης Δήλωσης αποτε¬ 
λούν η εξαίρεση από άδεια παραγωγής και η Πρόσθετη 
Συμφωνία Σύνδεσης μεταξύ του φορέα του εφεδρικού 
σταθμού και του αρμόδιου Διαχειριστή του Συστήματος 
Μεταφοράς ή του Δικτύου Διανομής, κατά περίπτωση. 
Από την κατάθεση της ανωτέρω Υπεύθυνης Δήλωσης 
στην αρμόδια Υπηρεσία καθίσταται δυνατή η έναρξη 
λειτουργίας του εφεδρικού σταθμού ηλεκτροπαραγω¬ 
γής. Με τη δημοσίευση της παρούσης καταργούνται οι 
διατάξειςτηςαριθμ.Δ5/ΗΛ/Γ/Φ6/οικ.25131/07.12.2009 
(ΦΕΚ Β' 2442) υπουργικής απόφασης. 

ΠΑΡΑΡΤΗΜΑ I 

ΥΠΕΥΘΥΝΗ ΔΗΛΩΣΗ ΕΝΑΡΞΗΣ ΛΕΙΤΟΥΡΓΙΑΣ ΕΦΕΔΡΙΚΩΝ ΣΤΑΘΜΩΝ 
ΗΛΕΚΤΡΟΠΑΡΑΓΩΓΗΣ του ν.2244/1994 


Γ ενικές οδηγίες συμπλήρωσης: 

1. Όλα τα πεδία της Υπεύθυνης Δήλωσης πρέπει να συμπληρωθούν πλήρως και με ακρίβεια από τον 
ενδιαφερόμενο φορέα λειτουργίας. 

2. Τα συνημμένα έγγραφα / δικαιολογητικό φέρουν αποτελούν αναπόσπαστο μέρος της παρούσης 
Υπεύθυνης Δήλωσης και απαραίτητη προϋπόθεση για την έναρξη λειτουργίας του εφεδρικού σταθμού 
ηλεκτροπαραγωγής. 

3. Τα πεδία με (*) συμπληρώνονται από την αρμόδια Υπηρεσία στην οποία κατατίθεται η Υπεύθυνη 
Δήλωση. 

4. Σε περίπτωση ανεπάρκειας χώρου, η Υπεύθυνη Δήλωση συνεχίζεται σε ξεχωριστό φύλλο, το οποίο 
φέρει την υπογραφή του/της δηλούντος/ούσης καθώς και του παραλαβόντος/ούσης. Στο ξεχωριστό 
φύλλο προστίθεται από την Υπηρεσία ο αριθμός πρωτοκόλλου και η ημερομηνία κατάθεσης της 
Υπεύθυνης Δήλωσης. 

ΠΡΟΣ: (Διεύθυνση Ανάπτυξης οικείας Περιφέρειας) 


(*) Αρ. Πρωτοκόλλου: 

(*) Ημερομηνία: 

(*) Κοινοποίηση: 

--Ρυθμιστική Αρχή Ενέργειας, Πειραιώς 132, Αθήνα 11854 

--Υπουργείο Περιβάλλοντος και Ενέργειας, Γενική Γραμματεία Ενέργειας και Ορυκτών 
Πρώτων Υλών, Γενική Διεύθυνση Ενέργειας, Διεύθυνση Ηλεκτρικής Ενέργειας, Τμήμα 
Παραγωγής, Μεταφοράς και Διανομής Ηλεκτρικής Ενέργειας, Μεσογείων 119, Αθήνα 10192 
--Ελληνική Στατιστική Αρχή, Διεύθυνση Στατιστικών Δευτερογενούς Τομέα, Τμήμα 
Στατιστικών Μεταποίησης, Έρευνας και Τεχνολογίας, Πειραιώς 46 & Επονιτών, Νέο Φάληρο, 
Πειραιάς 18510 

--(οικεία Διεύθυνση Διαχειριστή Συστήματος ή Δικτύου) 


--(οικεία Πυροσβεστική Υπηρεσία) 

Ο/Η κάτωθι υπογεγραμμένος/η 


Ο/Η Όνομα 


Επώνυμο 


Όνομα πατέρα 


Όνομα μητέρας 


Αριθμός Δελτίου 

Ταυτότητας 


Εκδούσα 

αρχή 


ΑΦΜ 


ΔΟΥ 


Ημερομηνία γέννησης 


Τόπος 

γέννησης 


Διεύθυνση (Νομός, Δήμος, 

Οδός, Αριθμός, ΤΚ) 

Τηλέφωνα 



θΓπαίΙ 


ΕΑΧ 



δηλώνω υπεύθυνα ότι 

1. Είμαι σύμφωνα με τον Νόμο εκπρόσωπος της επιχείρησης 


η οποία εδρεύει_. 

2. Τα στοιχεία του εγκατεστημένου στην ανωτέρω επιχείρηση εφεδρικού σταθμού 
ηλεκτροπαραγωγής είναι τα εξής: 


Πλήθος ηλεκτροπαραγωγών ζευγών 
(Η/Ζ) 


Κατασκευαστής / μοντέλο κινητήρα 


Ισχύς κινητήρα (Κνν) 


Μοντέλο γεννήτριας 


Ονομαστική ισχύς (ΙΛ/Α) 


Τάση (V) 



3. Ο εφεδρικός σταθμός ηλεκτροπαραγωγής θα λειτουργεί μόνο σε περίπτωση διακοπής της 

παροχής ηλεκτρικής ενέργειας με αριθμό _, λόγω βλάβης ή 

αδυναμίας του Συστήματος Μεταφοράς ή του Δικτύου Διανομής ηλεκτρικής ενέργειας, 
αποκλείεται δε, με την εγκατάσταση κατάλληλων διατάξεων η παράλληλη λειτουργία της 
εφεδρικής μονάδας ηλεκτροπαραγωγής με το Σύστημα Μεταφοράς ή το Δίκτυο Διανομής 
ηλεκτρικής ενέργειας ή η τροφοδότηση αυτών από την εφεδρική μονάδα 
ηλεκτροπαραγωγής. 

4. Λαμβάνονται όλα τα αναγκαία μέτρα ασφαλείας για τη ζωή και την υγεία των εργαζομένων 
(π.χ. τοποθέτηση προστατευτικών περιφραγμάτων στα μέρη των μηχανημάτων που 
κινούνται επικίνδυνα, εξασφάλιση επαρκούς φωτισμού και αερισμού στον χώρο εργασίας, 
πρόχειρο φαρμακείο, κλπ.) και τηρείται γενικότερα η υφιστάμενη νομοθεσία για την 
ασφάλεια και την υγεία των εργαζομένων. 

5. Λαμβάνονται όλα τα αναγκαία μέτρα ώστε κατά τη λειτουργία της μονάδας να μην 
προκαλούνται δυσμενείς επιδράσεις σε βάρος της υγείας, ησυχίας και της ασφάλειας των 
περίοικων και των εργαζομένων, τηρούνται τα προβλεπόμενα από τις διατάξεις του Π.Δ. 

1180/1981 (ΦΕΚ 293/Α) και ο φορέας λειτουργίας της μονάδας φροντίζει για την πιστή 
τήρηση της υφιστάμενης περιβαλλοντικής νομοθεσίας. 

6. Κατά την εγκατάσταση και τη λειτουργία του ανωτέρω Η/Ζ τηρούνται οι διατάξεις της Υ.Α. 
70261/2872/1967 «Περί εγκρίσεως κανονισμού για την εγκατάσταση και συντήρηση 
υπαίθριων γραμμών ηλεκτρικής ενέργειας», όπως συμπληρώθηκε, και του Προτύπου ΕΛΟΤ 
ΗΩ 384 «Απαιτήσεις για ηλεκτρικές εγκαταστάσεις». 

7. Λαμβάνονται όλα τα μέτρα πυροπροστασίας που προβλέπονται από τις διατάξεις της ΚΥΑ 
Φ15/1589/104/30-01-2006 απόφασης, καθώς και από τις εκάστοτε ισχύουσες διατάξεις περί 
λήψης μέτρων πυροπροστασίας στις βιομηχανικές - βιοτεχνικές επιχειρήσεις και αποθήκες. 

8. Τηρούνται από τον φορέα λειτουργίας οι όροι της συνημμένης υπ. αρ. 

_ Βεβαίωσης εξαίρεσης από την υποχρέωση λήψης άδειας παραγωγής 

ηλεκτρικής ενέργειας από τη Ρυθμιστική Αρχή Ενέργειας (ΡΑΕ), η οποία αποτελεί 
αναπόσπαστο μέρος της παρούσης. 

9. Τηρούνται από τον φορέα λειτουργίας οι όροι της συνημμένης Πρόσθετης Συμφωνίας 

Σύνδεσης υπ' αρ._που έχει συνάψει με τον Διαχειριστή του 

Συστήματος Μεταφοράς ή του Δικτύου Διανομής ηλεκτρικής ενέργειας για την εφεδρική 
ηλεκτροπαραγωγή, η οποία αποτελεί αναπόσπαστο μέρος της παρούσης. 

10. Για τη λειτουργία του εφεδρικού σταθμού ηλεκτροπαραγωγής απασχολούνται άτομα που 
έχουν τις απαιτούμενες άδειες σύμφωνα με τις ισχύουσες διατάξεις. 

Ως εκ τούτου και σε συνέχεια των ανωτέρω, καταθέτω την παρούσα Υπεύθυνη Δήλωση, η 
οποία επέχει θέση Γνωστοποίησης, σύμφωνα με το άρθρο 5 του ν.4442/2016, για την έναρξη 
λειτουργίας του ως άνω εφεδρικού σταθμού ηλεκτροπαραγωγής, σύμφωνα με τις διατάξεις 
των ν.2244/1994, 2773/1999, 4001/2011 και της λοιπής ισχύουσας νομοθεσίας. 

Συνημμένα έγγραφα / δικαιολογητικά: 

1. Βεβαίωσης εξαίρεσης από την υποχρέωση λήψης άδειας παραγωγής ηλεκτρικής 
ενέργειας από τη Ρυθμιστική Αρχή Ενέργειας (ΡΑΕ). 

2. Πρόσθετη Συμφωνία Σύνδεσης της επιχείρησης με τον Διαχειριστή του Συστήματος 
Μεταφοράς ή του Δικτύου Διανομής ηλεκτρικής ενέργειας για την εφεδρική 
ηλεκτροπαραγωγή. 

Με ατομική μου ευθύνη και γνωρίζοντας τις κυρώσεις που προβλέπονται από τον 
ν. 1599/1986, όπως εκάστοτε ισχύει, δηλώνω υπεύθυνα ότι η ως άνω Δήλωση στηρίζεται σε 
αληθή και ακριβή στοιχεία. 

Η ακρίβεια των στοιχείων που υποβάλλονται με αυτή τη Δήλωση μπορεί να ελεγχθεί με βάση 
το αρχείο άλλων υπηρεσιών (άρθρο 8 παρ. 4 του ν. 1599/1986). 

Με τη συμπλήρωση της παρούσας Υπεύθυνης Δήλωσης, ο δηλών/ούσα δηλώνει ότι 
αναλαμβάνει ατομική ευθύνη και ότι επίσης γνωρίζει τις κυρώσεις που προβλέπονται από τις 
διατάξεις της παραγράφου 6 του άρθρου 22 του ν.1599/1986, σύμφωνα με τις οποίες 
«όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με 
έγγραφη υπεύθυνη δήλωση του άρθρου 8 τιμωρείται με φυλάκιση τουλάχιστον τριών μηνών. 
Εάν ο υπαίτιος αυτών των πράξεων σκόπευε να προσπορίσει στον εαυτόν του ή σε άλλον 
περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη 
μέχρι 10 ετών». 

Σε περίπτωση υποβολής λανθασμένων, αναληθών ή ανακριβών στοιχείων, ο/η υπαίτιος θα 
υποβάλλεται σε ολική ή μερική, προσωρινή ή οριστική διακοπή της λειτουργίας της 
δραστηριότητάς του, καθώς και στις λοιπές κυρώσεις της παραγράφου 1 του άρθρου 4 του 
ν.2244/1994 (ΦΕΚ 168/Α/1994) σύμφωνα με τον ν.2647/1998 (ΦΕΚ 237/Α/1998) 
«Μεταβίβαση αρμοδιοτήτων στις Περιφέρειες και την Αυτοδιοίκηση και άλλες διατάξεις» και 
τις Υ.Α. αριθμ. Δ6/Φ1/οικ.8295/19-04-1995 (ΦΕΚ 385/Β/10-05-1995), Δ5- 
ΗΛ/Γ/Φ6/οικ.25131/07-12-2009 (ΦΕΚ 2442/Β/11-12-2009) και αριθμ. Δ6/Φ1/οικ.13129 
(ΦΕΚ 766/Β/1996). Η διακοπή λειτουργίας της εν λόγω δραστηριότητας θα πραγματοποιείται 
από τα όργανα της Περιφέρειας, με τη συνδρομή των αστυνομικών αρχών. 

Από την κατάθεση της παρούσης Υπεύθυνης Δήλωσης στην αρμόδια Υπηρεσία καθίσταται 
δυνατή η έναρξη λειτουργίας του ως άνω περιγραφόμενου εφεδρικού σταθμού 
ηλεκτροπαραγωγής. 

Η παρούσα ισχύει για αόριστο χρονικό διάστημα. 

Η παρούσα δύναται να χρησιμοποιηθεί και για την έκδοση οικοδομικής άδειας, όπου αυτή 
απαιτείται, κοινοποιούμενη αντιστοίχως στην αρμόδια πολεοδομική αρχή. 


Ο/Η δηλών/ούσα 


Θεωρήθηκε για το γνήσιο 
της υπογραφής 


(Ημερομηνία / υπογραφή) 


Η απόφαση αυτή να δημοσιευθεί στην Εφημερίδα της Κυβερνήσεως. 


Αθήνα, 5 Δεκεμβρίου 2018 
Ο Υπουργός 

ΓΕΩΡΓΙΟΣ ΣΤΑΘΑΚΗΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςΐ 1 "· 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ς 1- )· Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


ΠπτΕτΦ.π:' ■' ΊΙΕ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























